**проект**

Д О Г О В О Р №.....……….

Днес, ...........................2022 г., в гр. Средец, между:

1. **ОП „Общински гори” гр. Средец**, представлявано от Кмета на Община Средец инж.Иван Жабов, адрес на управление гр. Средец, ул.”Васил Коларов” № 29, административна сграда на ОП „ОБЩИНСКИ ГОРИ” Средец, ЕИК 000056878029, наричано по-долу за краткост ВЪЗЛОЖИТЕЛ от една страна, и

2. ..........................................................................................., с ЕИК:……………………., със седалище и адрес на управление:…………………………………………………………….,

представлявано от ............................................................................., в качеството на ………….

………………………………………………….., с ЕГН ..........................................., с Идентификационен номер *(ИН)* по ЗДДС: BG……………………., наричан за краткост ИЗПЪЛНИТЕЛ, на основание влязла в сила Заповед № ………………………. на Кмет на Община Средец, за определяне на ИЗПЪЛНИТЕЛ, чрез договаряне, с посочения в заповедта предмет, от друга страна, се сключи настоящият договор при следните условия:

**І. ПРЕДМЕТ И СРОК НА ДОГОВОРА**

1.1 ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни**. Подпомагане на естественото възобновяване /ПЕВ/.**

 **1. Отглеждане на едногодишни горски култури, отдели/подотдели: 128 р,х;508 в,д;509 в;520 а**

**I. ПРЕДМЕТ НА ОТКРИТИЯ КОНКУРС:**

Възлагане извършването на:



**Краен срок за изпълнение на договора- 30.06.2022 год.**

**ІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ.**

**1. ВЪЗЛОЖИТЕЛЯТ има право да:**

1.1. Осъществява текущ контрол по изпълнението на поетите от ИЗПЪЛНИТЕЛЯ договорни задължения без да възпрепятства работата на ИЗПЪЛНИТЕЛЯ и да нарушава оперативната му самостоятелност;

1.2. При констатирани пропуски или недостатъци при изпълнението на възложената работа да дава задължителни указания и препоръки на ИЗПЪЛНИТЕЛЯ в писмена форма, доколкото не пречат на оперативната самостоятелност на ИЗПЪЛНИТЕЛЯ, изпълнението им не е фактически невъзможно и не излизат извън рамките на договореното;

1.3. Откаже да приеме работата на ИЗПЪЛНИТЕЛЯ, когато бъдат установени несъответствия на изпълнението с уговореното или бъдат констатирани недостатъци, до отстраняването им. Констатираните отклонения и недостатъци се описват в протокол, в който се посочва и подходящ срок за отстраняването им за сметка на ИЗПЪЛНИТЕЛЯ;

1.4. Откаже заплащането на възнаграждението или да поиска намаление на възнаграждението, съразмерно с неизвършената работа, в случай, че в определения срок ИЗПЪЛНИТЕЛЯТ не отстрани за своя сметка констатираните отклонения и недостатъци по т. 1.3;

1.5. Издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:

1.5.1. При неспазване на изискванията на приложимото законодателство, в т. ч. на Закона за горите (ЗГ) и/или свързаните с него подзаконови нормативни актове, Закона за здравословни и безопасни условия на труд, правилата и нормите за противопожарна безопасност и др.;

1.5.2. Форсмажорни обстоятелства по смисъла на § 1, т. 23 от Допълнителната разпоредба на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (Обн. ДВ, бр. 96/2011), (Наредбата);

1.5.3. При отпадане на необходимостта от извършване на някоя от дейностите, предмет на договора.

1.6. Предложи на ИЗПЪЛНИТЕЛЯ допълнително извършване на дейности, предмет на договора, при възникнала обективна причина, налагаща промяна на количествата и видовете дейности, респективно на стойността и сроковете за изпълнение на възложеното. В тези случаи страните подписват допълнително споразумение, с което уреждат настъпилите промени.

**2. ВЪЗЛОЖИТЕЛЯТ има следните задължения:**

2.1. Да предаде на ИЗПЪЛНИТЕЛЯ обекта, в който ще се осъществява възложената дейност, във вид, който позволява нейното безпрепятствено изпълнение. Предаването на обекта се извършва с подписването на двустранен предавателно-приемателен протокол не по-късно от 3 дни преди започване на дейностите, като за дейностите, за които се изисква ИЗПЪЛНИТЕЛЯТ да има назначено лице, регистрирано по чл. 235 от ЗГ, протоколът се подписва от него;

2.2. Да предостави на ИЗПЪЛНИТЕЛЯ в писмен вид всички необходими документи (технологични планове, скица на обекта с нанесени граници на отделите/подотделите и др.) съгласно действащата нормативна уредба, информация и данни, пряко или косвено свързани или необходими за изпълнение предмета на договора, които са неразделна част от договора;

2.3. Да предостави на ИЗПЪЛНИТЕЛЯ необходимите горски репродуктивни материали, в нужното количество и качество, и в срок, осигуряващи безпрепятственото изпълнение на възложената дейност (за случаите, когато се възлагат дейностите залесяване и попълване на горски култури или подпомагане на естественото възобновяване чрез залесяване или сеене и в конкурсната документация е предвидено, че горските репродуктивни материали, ще се предоставят от ВЪЗЛОЖИТЕЛЯ);

2.4. Да осигури на ИЗПЪЛНИТЕЛЯ достъп до подотделите, включени в обекта, чрез проходимост на горските пътища в горски територии – държавна собственост, за превозни средства с висока проходимост и декларираната при проведената процедура техника;

2.5. Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по договора;

2.6. Да следи за правилното изпълнение на дейността в съответствие с всички приложими изисквания, технически норми и стандарти, произтичащи от действащата нормативна уредба;

2.7. Да уведоми писмено ИЗПЪЛНИТЕЛЯ за установени отклонения на изпълнението с уговореното и констатирани недостатъци при извършената работа в срок до 3 работни дни след установяването им;

2.8. Да осигури свой представител за приемане на извършената работа в договорените срокове и да приеме изпълнението на дейностите, когато те са изпълнени от ИЗПЪЛНИТЕЛЯ съгласно условията на договора, за което се подписва двустранен предавателно-приемателен протокол;

2.9. Да заплати на ИЗПЪЛНИТЕЛЯ възнаграждението за приетата работа, съгласно двустранно подписания предавателно-приемателен протокол, срещу издадена от него фактура, в срок не по-късно от 10 (десет) работни дни, считано от датата на нейното представяне, като **приемането и заплащането на заложените мероприятия от страна на ОП Общински гори Средец е съобразно извършената цялостна дейност върху планираната площ на всяко едно насаждение /подотдел/;**

2.10. Да уведоми ИЗПЪЛНИТЕЛЯ писмено в 3-дневен срок от настъпване на форсмажорни обстоятелства по смисъла на § 1, т. 23 от Допълнителната разпоредба на Наредбата, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени;

2.11. Да удължи срока на договора, в случай, че е наложил временно спиране на дейността на основание т. 1.5.2.

**І ІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ.**

**3. ИЗПЪЛНИТЕЛЯТ има право да:**

3.1. Поиска от ВЪЗЛОЖИТЕЛЯ необходимото съдействие за изпълнението на дейността.

3.2. Поиска от ВЪЗЛОЖИТЕЛЯ приемането на възложената работа в договорените срокове, когато са изпълнени условията на договора;

3.3. Получи договореното възнаграждение за приетата работа;

3.4. Заменя подизпълнителите си, в случай, че предварително е посочил ползването на такива за осъществяване на дейността в обекта и при условие, че новите подизпълнители отговарят на изискванията, определени в процедурата;

3.5. Откаже да приеме предложението на ВЪЗЛОЖИТЕЛЯ за допълнително извършване на дейности по т. 1.6.

**4. ИЗПЪЛНИТЕЛЯТ е длъжен:**

**4.1.** Да изпълни с грижата на добър стопанин в указаните срокове възложената му работа съгласно изискванията на договора и действащата нормативна уредба;

4.2. Да осигури присъствието на свой представител (служителя си, регистриран за упражняване на частна лесовъдска практика, за дейностите, за които се изисква, ИЗПЪЛНИТЕЛЯТ да има назначено такова лице), в следните случаи:

4.2.1. за подписване от негова страна на предавателно-приемателните протоколи за приемане на обекта;

4.2.2. за получаване на необходимите документи за изпълнение на съответната дейност;

4.2.3. при извършване на проверки от компетентни органи, след уведомяване за предстоящи такива;

4.2.4. за приемане на извършената работа от страна на ВЪЗЛОЖИТЕЛЯ, за което се подписва двустранен предавателно-приемателен протокол.

4.3. Да изпълни допълнително възложените от ВЪЗЛОЖИТЕЛЯ дейности по т. 1.6 в случай, че е подписано допълнително споразумение с ВЪЗЛОЖИТЕЛЯ;

4.4. Да представи на ВЪЗЛОЖИТЕЛЯ при сключване на договора писмена информация за всички лица, които ще извършват дейностите по договора, както и за настъпилите промени в хода на изпълнение на дейността;

4.5. Да информира ВЪЗЛОЖИТЕЛЯ за възникнали проблеми при изпълнението на предмета на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ;

4.6.Да изпълни дадените от ВЪЗЛОЖИТЕЛЯ задължителни указания и препоръки при констатирани отклонения от предмета на договора и несъответствия при изпълнението на дейностите, отразени в констативни протоколи и предавателно - приемателни протоколи.

4.7. Да спазва изискванията на действащите нормативни документи за осигуряване на здравословни и безопасни условия на труд и носи пълна отговорност при злополука с наети от него лица;

4.8. Да не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му;

4.9. Да съхранява и опазва съществуващите горски пътища до обекта, съобразно действащата нормативна уредба и по начин, който не възпрепятства тяхната нормална експлоатация. Всички щети, нанесени на тези пътища в резултат на дейността на ИЗПЪЛНИТЕЛЯ се отстраняват за негова сметка;

4.10. Да не предоставя на трети лица извършването на дейностите, предмет на договора, с изключение на посочените от него подизпълнители;

4.11. При обективна невъзможност за изпълнението на дейността, поради форсмажорни обстоятелства по смисъла на § 1, т. 23 от Допълнителната разпоредба на Наредбата, водещи до невъзможност за работа в насажденията, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ писмено в тридневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.

4.12. Да постави информационни табели по образец в насажденията, в които се извършват възлаганите дейности, на основание чл. 13, ал. 4 от Наредбата;

**4.13 Изисквания относно наетия от ИЗПЪЛНИТЕЛЯ персонал:**

4.13.1. Всички лица, наети от Изпълнителя, следва да бъдат на трудови правоотношения, с валидно подписани трудови договори, отговарящи на изискванията на българското законодателство. При назначаване на нови работници от страна на изпълнителя и възлагането им на дейности по дърводобив в обекти по сключени договори с ОП „Общински гори“ Средец, следва незабавно същите да подадат информация/справка на Възложителя. Новоназначените лица, извършващи дейности по дърводобив, следва да отговарят на предварително обявените изисквания.

4.13.2. По отношение дейностите по ПЕВ, наетите лица извършващи сеч, следва да притежават валидно свидетелство за управление на БМТ, като работниците следва да носят същото в себе си при работа, с оглед задължението им да го представят при поискване от проверяващите лица. Копия от свидетелствата да се изискат преди започването на сечта и да се приложат към досиетата на насажденията.

4.13.3. Изпълнителят се задължава да:

- информира всички свои работници за изискванията, касаещи ПЕВ.

- проведе начален, на работното място, периодичен, ежедневен и при необходимост – извънреден инструктаж на работниците и/или служителите си. Да води книга за инструктаж на работниците и служителите по безопасност, хигиена на труда и противопожарна охрана, като се спазват изискванията на Наредба № 3/ 01. 07. 1996 год. Съгласно раздел Пети, чл.20 от Наредбата на работниците, заети в дейност с висок производствен риск да се извършва ежедневен инструктаж.

- спазва разпоредбите на Закона за горите и поднормативните актове, които го уреждат, Закона за лова и опазване на дивеча, правилника по прилагането му, Кодекса на труда, Закона за закрила на безопасните условия на труд, Наредба № 7 от 23.09.1999 г. за минималните изисквания за здравословни и безопасни условия труд на работните места и при използване на работното оборудване и другите нормативни актове, уреждащи материята.

- спазва също действащите актове за противопожарна безопасност в горите.

 4.13.4 В подписаните договори между Изпълнителя и служителите /работниците/ му, работещи със специализирана техника, използвана за работа в горските територии, да бъде регламентирано като двустранно задължение спазването на здравословните и безопасни изисквания за работа в горите. Изпълнителят се задължава да осигури на посочените служители и/или работници предпазно оборудване и специално предпазно работно облекло за секачите, в т.ч.: специализирани предпазни каски с протектор за очите, антифони, жилетки с предупредителен цвят, специализирани обувки с обезопасени метални бомбета, специализирани предпазни панталони, специализирани защитни ръкавици;

за помощните или общи работници: предпазни каски; жилетки с предупредителен цвят, специализирани обувки с обезопасени метални бомбета, специализирани защитни ръкавици;

4.13.5. Изпълнителят се задължава да води, съгласно изискванията на закона – регистър на трудовите злополуки.

**4.14 Изисквания относно обекта, в който ще се извършват дейностите предмет на настоящия договор:**

4.14.1 Преди въвеждане на фирмата изпълнител в обекта (ДГТ), на представителя на фирмата се провежда първоначален инструктаж, съгласно „Процедура за инструктаж”.

4.14.2 При попълване на първоначален чек лист, преди или по време на настаняване в обекта, представителят фирмата се запознава и информира за намиращите се в същия защитени растителни и животински видове и ВКС. Работниците в обекта, следва да бъдат запознати с предоставената информация.

Изпълнителят се задължава да:

- постави на всички подстъпи към сечищата табели с надпис - „ВНИМАНИЕ ВОДИ СЕ СЕЧ“, с размер на табелата – видима от разстояние.

- постави табела с надпис „МЯСТО ЗА СМЯНА НА ГСМ“, с размер на табелата – видима от разстояние /за всеки подотдел в обекта/. До табелата следва да има поставено средство за абсорбиране на петролни продукти – сандъче или чувалче с трици /дървесни стружки/, бентонит, пясък или други хигроскопични материали.

- постави табела с надпис „МЯСТО ЗА ОТПАДЪЦИ“, където следва да има поставен чувал за смет, с размер на табелата – видима от разстояние /за всеки подотдел в обекта/;

 - задължи работниците си ползващи БМТ, задължително да използват специално обозначените места съгласно поставените табели – по смяна на ГСМ и място за отпадъци.

 - задължи работниците си да извозят събраните отпадъци и абсорбенти, до регламентираните за това места или сметища.

4.14.3. По време на действие на договора Изпълнителят се задължава да спазва в съответствие с разпоредбите на Рамковата конвенция на Обединените нации по изменение на климата (ратифицирана със закон, приет от 37-мото НС, на 16.03.1995г. – ДВ, бр. 28 от 1995г., в сила от 10.08.1995г.), Закона за защитените територии, Закона за биологичното разнообразие, Закона за опазване на околната среда и други нормативни актове, да опазва околната среда – прилежащите на сечището територии и тези извън неговите очертания, включително и районите на бивакуване /ако има такива/ като съгласно производствените, санитарните и противопожарните изисквания изнася всички битови, технически и недървесни отпадъци на регламентирани сметища и след работно време ги извозва до контейнерите за смет в населените места.

4.14.4. Изпълнителят задължава работниците си:

- При извеждането на сечта да се спазват изискванията на „Правилник за безопасни условия на труд“.

-Задължително да разполагат с напълно заредени комплект за първа медицинска помощ /аптечка/ и пожарогасител, отговарящи на регламентираните изисквания.

-да не работят сами на обектите

4.14.5. Изпълнителят се задължава да осигури на работниците и/или служителите си, които остават да нощуват в гората подходящи места за спане, питейна вода и тоалетни, разположени на безопасни места така, че да не замърсяват околната среда. Преди настаняването на работниците на бивак, мястото за него се съгласува с представител на ОП „Общински гори Средец”.

4.14.6 Да спазва изискванията на НАРЕДБА № 8 от 11.05.2012 г. за условията и реда за защита на горските територии от пожари, другите нормативни актове, както и издадените в изпълнението им заповеди за техническата безопасност, охрана на труда и противопожарни изисквания, като поема отговорност при неизпълнението им и злополуки с наети от него работници и/или служители. Паленето на огън да се извършва само на определени за това места и съобразно Наредба № 8/2012год.

**4.15. Изисквания относно техническите средства, ползвани от ИЗПЪЛНИТЕЛЯ:**

4,.15.1. Задължителни изисквания към Изпълнителя, касаещи оборудването на БМТ: действаща спирачка на веригата, уловител на веригата; антивибрационно окачване;

* блокировъчен ключ на газта
* специализирани туби за гориво и масло,
* калъф на веригата.
	+ - 1. Изпълнителят се задължава да осигури използването на бензиномоторни верижни триони в добро техническо състояние, използващи по възможност биологично разградимо масло, както и да осигури местата за зареждането им.

4.16. Да спазва стриктно и други изисквания на Закона за горите и свързаните с него други актове, регламентиращи опазването, стопанисването и ползването на горите, както и на действащите актове за противопожарна безопасност в горите.

4.17 Да спазва изискванията на НАРЕДБА № 8 от 11.05.2012 г. За условията и реда за защита на горските територии от пожари, другите нормативни актове, както и издадените в изпълнението им заповеди за техническата безопасност, охрана на труда и противопожарнии зисквания, като поема отговорност при неизпълнението им и злополуки с наети от него работници и/или служители.

4.18.По време на действие на договора Изпълнителят се задължава да спазва в съответствиеразпоредбитенаРамковатаконвенциянаОбединенитенациипоизменениенаклимата (ратифициранасъсзакон, приетот 37-мото НС, на 16.03.1995г. – ДВ, бр. 28 от 1995г., в силаот 10.08.1995г.), Законазазащитенитетеритории, Законазабиологичноторазнообразие, Законазаопазваненаоколната среда и другинормативниактове, даопазваоколнатасреда, катосъгласнопроизводствените, санитарните и противопожарнитеизискванияизнасявсичкибитови, технически и недървесниотпадъцинарегламентиранисметища и следработновремегиизвозвадоконтейнеритезасмет в населенитеместа.

4.19.Да проведеначален, наработнотомясто, периодичен, ежедневен и принеобходимост – извънреденинструктажнаработниците и/илислужителитеси.

4.20.Да водикнигазаинструктажнаработниците и служителитепобезопасност, хигиенанатруда и противопожарнаохрана, катосеспазватизискваниятанаНаредба № 3/ 01. 07. 1996 год. СъгласноразделПети, чл.20 отНаредбатанаработниците, заети в дейност с високпроизводственрискдасеизвършваежедневенинструктаж.

**ІV. ЦЕНИ И ПЛАЩАНИЯ**

4.1. Цената на извършената дейност се определя на ……………………………………………………………………………… лв. без ДДС, на основание достигнатата при договарянето цена, за изпълнение на възложената работа, предмет на договора от ИЗПЪЛНИТЕЛЯ;

**V. САНКЦИИ И НЕУСТОЙКИ**

 5. Страните по договора не носят отговорност и не дължат неустойки за пълно или частично неизпълнение на задълженията си по договора, ако то се дължи на форсмажорни обстоятелства по смисъла на § 1, т. 23 от Допълнителната разпоредба на Наредбата, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно.

 6. ВЪЗЛОЖИТЕЛЯТ дължи на ИЗПЪЛНИТЕЛЯ неустойка поради виновно неизпълнение на някое от задълженията си по договора, в следните случаи:

1. Когато ВЪЗЛОЖИТЕЛЯТ не е изпълнил някое от задълженията си по т. 2.1 и 2.2 - неустойка в размер, равен на гаранцията за изпълнение на договора;
2. Когато ВЪЗЛОЖИТЕЛЯТ не е изпълнил някое от задълженията си по т. 2.3 и 2.4 - неустойка в размер, равен на гаранцията за изпълнение на договора, преизчислена за съответния подотдел, за който ВЪЗЛОЖИТЕЛЯТ не е изпълнил задължението си;
3. При виновно неизпълнение на задължението си по т. 2.8 ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0,5% от стойността по договора за съответната извършена дейност за всеки просрочен ден, но не повече от 5%;
4. При неоснователно забавяне на плащанията по т. 2.9 от договора ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на законната лихва върху дължимата сума за всеки просрочен ден.
5. ИЗПЪЛНИТЕЛЯТ дължи на ВЪЗЛОЖИТЕЛЯ неустойка за виновно неизпълнение на задълженията си по договора, в следните случаи:

При неоснователно забавяне на завършването на обекта в определения срок – неустойка в размер на 0,5% от стойността по договора за съответната неизвършена дейност за всеки просрочен ден, но не повече от 10%;

 8. При некачествено изпълнение на работата от страна на ИЗПЪЛНИТЕЛЯ, когато са допуснати съществени отклонения от определените технически и качествени показатели за съответната дейност, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от договорената цена за тази дейност, като това не освобождава ИЗПЪЛНИТЕЛЯ от търсене на отговорност за реално претърпените от ВЪЗЛОЖИТЕЛЯ вреди в случай, че същите са по-високи от определената неустойка;

 9. Ако ИЗПЪЛНИТЕЛЯТ е допуснал нарушение на Закона за горите и актовете по неговото прилагане, причинило вреда на горската територия, ИЗПЪЛНИТЕЛЯТ дължи обезщетение в размер на стойността за възстановяване на нанесените повреди, освен в случаите, когато ги отстрани за собствена сметка в срока на действие на договора;

 10. ВЪЗЛОЖИТЕЛЯТ не дължи обезщетение за нанесени от ИЗПЪЛНИТЕЛЯ на трети лица щети в резултат на изпълнението на предмета на договора. Нанесените щети са за сметка на ИЗПЪЛНИТЕЛЯ;

 11. При отпадане на необходимостта от извършване на някоя от дейностите ВЪЗЛОЖИТЕЛЯТ не носи отговорност и не дължи обезщетение на ИЗПЪЛНИТЕЛЯ. В този случай ВЪЗЛОЖИТЕЛЯТ заплаща само действително извършените дейности.

 12. При констатиране неизпълнение от страна на ИЗПЪЛНИТЕЛЯ на задълженията му изброени в т. 4.16 до т.4.19 включително от настоящия договор, ВЪЗЛОЖИТЕЛЯТ едностранно прекратява сключеният между страните договор, като задържа в пълен размер внесената гаранция за изпълнение на договора.

**VІ. ПРЕКРАТЯВАНЕ НА ДОГОВОРА**

6.1. Договора се прекратява с изтичане на сроковете по Раздел І, т.1.2.;

6.2. Договорът се прекратява с едностранно писмено уведомление от ВЪЗЛОЖИТЕЛЯ, без да дължи неустойки за пропуснати ползи и неустойки за вреди, като гаранцията не се възстановява, когато:

 1. Е налице пълно или частично неизпълнение на възложената работа по договора, както и в случай, че ИЗПЪЛНИТЕЛЯТ не изпълни в определения срок, някоя от възложените му дейности,съгл. Раздел І, ЛКД1.

2. По време на действието на договора, в резултат на настъпила промяна в обстоятелствата, поради която Изпълнителят вече не отговаря на някои от изискванията на Възложителя, посочени в условията и при провеждане на процедурата на възлагане чрез договаряне.

3. По време на изпълнение на договора, бъде установено, че във връзка с възлагането на дейностите, Изпълнителят е подписал декларация с невярно съдържание при участие в процедурата по съответния образец.

4. По време на изпълнение на договора, са установени от възложителя неотстраними отклонения от определените с договора срокове, технологични и качествени показатели за извършване на съответната дейност.

5. По време на изпълнение на договора се установи, че дейността се извършва от подизпълнители.

6. Изпълнителят няма сключен трудов договор с лице, притежаващо удостоверение за упражняване на лесовъдска практика;

6.1 Когато изпълнителя вече не отговаря на някое от изискванията на Възложителя в резултат на настъпила промяна в обстоятелствата или е подписал декларация с невярно съдържание;

6.2 Когато в процеса на изпълнение на договора, възложителят констатира отклонение на изпълнението от определените с договора технологични и качествени показатели за извършване на дейността, които изпълнителят може да отстрани, възложителят може:

1.Да поиска от изпълнителя за негова сметка да осъществи изпълнението на заложените в договора технологични и качествени показатели, като му определи срок за това.

2. Да прекрати едностранно договор, като заплати на изпълнителя само дейностите при извършването на които не е допуснал отклонение от определените с договора технологични и качествени показатели за извършване на дейността.

В случаите по т.6.2 и т.6.3 от Раздел VІ, ВЪЗЛОЖИТЕЛЯТ не дължи на ИЗПЪЛНИТЕЛЯТ обезщетения за пропуснати ползи и неустойки за вреди.

6.3. При настъпване на форсмажорни обстоятелства, както и при други основания, изрично посочени в договора, съответната страна е длъжна писмено да уведоми насрещната страна в 3 – дневен срок от настъпване на събитието и да приложи доказателства.

Когато при приемане на изпълнението се констатира неизпълнение на задължения по договора, дължащи се на обстоятелства, установени по реда на т.6.4, неустойка не се дължи.

 **VІІ. ДОПЪЛНИТЕЛНИ РАЗПОРЕДБИ**

 7.1. Настоящият договор влиза в сила от датата на неговото подписване;

 7.2. За неуредените в този договор случаи се прилагат разпоредбите на ЗЗД и другите нормативни актове, касаещи възлагането на дейността, чрез договаряне и изпълнението на комплекса от дейности;

 7.3. Настоящият договор може да бъде изменян и допълван само по взаимно съгласие на страните;

 7.4. Възникналите спорове, относно приложението, тълкуването, изпълнението или неизпълнението на настоящия договор, се решават чрез преговори и взаимно съгласие на страните, а при невъзможност, се решават от компетентен съд;

 7.5. Неразделна част от договора: удостоверение от органите на Националната агенция по приходите, че кандидатът няма парични задължения към държавата, удостоверени с влязъл в сила акт на компетентен орган, документ за внесена гаранция за изпълнение на договора, свидетелство за съдимост на физическото лице или на членовете на управителните органи на търговеца, декларация, че няма парични задължения към Община Средец, установена с влязъл в сила АКТ на компетентен орган, платежно нареждане за внесена парична гаранция на ………………………. за изпълнение на договора.

 Настоящият договор се изготвя в два еднообразни екземпляра, по един за всяка от страните.

ВЪЗЛОЖИТЕЛ, ИЗПЪЛНИТЕЛ:

Кмет Община Средец : /………………………/ /………………………………./

 /инж. Иван Жабов/

СТ. СЧЕТОВОДИТЕЛ:

 /Живко Атанасов/